થોડાં વર્ષ પહેલાં જ અમદાવાદના ‘ઈસરો’ના વિજ્ઞાની ડૉ. પદ્મનાભ જોશીએ ‘સદાબહાર સંગીતના સર્જક શંકર-જયકિસન’નો ઝીણી ઝીણી માહિતીવાળો ગ્રંથ બહાર પાડ્યો. મહુવાની સ્ટેટ બેંકમાં કામ કરતા વિપિન ડાભી પાસે શંકર-જયકિશનનાં બે-ચાર ફિલ્મોના અપવાદને બાદ કરતાં તમામ ગીતોનો સંગ્રહ છે. પણ શરૂઆતમાં જેમની વાત માંડી હતી એ ભૂતપૂર્વ સાંસદ, ધોરાજી નિવાસી અરવિંદ પટેલનું નામ હજુ સુધી આમાં કેમ ન આવ્યું ? લખનાર દિશાભાન ભૂલ્યો કે શું ?